Korporatsioon Vironia 1900–2000

Korporatsioon Vironia 1900–2000

Table of Contents
1. :-| [TRÜK=100%] Paguluse Vironia suuremad mured, suuremad rõõmud Toimetus	000

Chapter 1. :-| [TRÜK=100%] Paguluse Vironia suuremad mured, suuremad rõõmud Toimetus
Alljärgnev on alb2000 toimkonna selle peatüki planeerimise märkmestik. Seda märkmestikku summutatakse kilede valmistamise ajal. (The following is alb2000 editorial-team planning material. This material will be suppressed when alb2000 goes to press.) 
REDIGEERIMISE KROONIKA (VIIMASED ETAPID ETTE)
* 20011003T214611Z
  __{t.karmo} leidis, et on vaja lisada kymme-kakskymmend
    lauset, valgustades suuremad mured-rõõmud
    koondistes peale USA-ida 
    __tal siiski polnud veel aega seda materjali lisada
      __nii et praeguseks hetkeks vaid uus pealkiri
        ja vihje insereeritavale materjalile
* 20010913umbes
  __{t.karmo} koostas algvariandi, 
    katsudes vaid hõlmata USA idaranniku tegevust

KVALITEEDIKONTROLLID  
!_{tkarmo} loegu pala läbi kontrollides yldist soravust
  __TEHTUD@20000913T190000Z
!_{tkarmo} kontrolligu fakte 
  (_kaasa arvatud coetuste semestrid)
  allikate vastu 
  (_coetuste semestrid alb1990-st)
  __TEHTUD@20000914T210533Z  
!_{oschihalejev} parandagu veebilt tõommatud korrektuure
  ja {tkarmo} kandku parandused SGML-li allikasse
  __TEHTUD@20010720T221238Z
Ülaltoodu on alb2000 toimkonna selle peatüki planeerimise märkmestik. Seda märkmestikku summutatakse kilede valmistamise ajal. (The foregoing is alb2000 editorial-team planning material. This material will be suppressed when alb2000 goes to press.) 
MUUD MATERJALI SIIA: Saksamaa (Kaho), Rootsi (Perten-Küng-Jalakas), Montreal (Saks), Toronto (Toi, vennad Alfred kuid nime nimetamata)
Kõva ja ootamatu kaotus tabas Idaranniku koondist 22. detsembril 1968, kui autoõnnetuses St. Louis, Missouris surid Madis Aule (c. 1956/I) ja Hans Kuuse jr. (c. 1962/II). Samast õnnetusest pääses eluga vil! Rein Polli (1960/II; hiljem Toronto koondises). Toronto koondise juures rajati Madis Aule nimeline mäestusfond, kadunu isa vil! Erik Aule (asutajaliikme vil! Eduard Aule poja) algatusel.
Peaaegu talumatult raskeks murekoormaks mitte ainult Vironiale, vaid tervele eesti pagulaskonnale, oli idaranniku koondise vil! Karl Linnas. 1981. a. föderaalne piirkondlik kohus (Federal District Court) Westbury’s New Yorgi osariigis tuvastas, et Karl Linnas oli USA immigratsiooni instantside eest varjanud oma Saksa okupatsiooniaegset osalemist Tartu Selbstschutzes ja Tartu koonduslaagri juhatuses. Seega kohus leidis, et Karl Linnase sisseränd Displaced Persons Act’i alusel 1951. a. oli olnud seadusevastane. 1986. kassatsioonikohus United States Court of Appeals for the Second Circuit otsustas piirkondliku kohtu kasuks. USA ülemkohus keeldus Linnase asja käsile võtmast, langetades oma lõpliku eitava otsuse 20. aprillil 1987. Deporteeritud Vil! Linnas suri 2. juulil 1987 Leningradi vanglahospidalis.
Vil! Linnase juhtum on veel puudutatud käesoleva juubelialbumi „D“ osas, „Eelseisvate ülesannete„ peatükis.
Idarannikul oli ka päkesepaistet. Koondise teadlaste hulka kuulus kaks doktoreerunud keemikut, mõlemad uurijad erasektoris. Vil! dr. Erik Kissa (c. 1947/II, siirdunud USA-sse Rootsi koondisest), kes ka esineb autorina käesoleva juubelialbumi „C“ osas, oli DuPont’i koosseisus, huvitus muuseas kolloidkeemiast, elektrokeemiast ja tekstiilvärvidest ja andis välja monograafiad „Fluorinated surfactants : synthesis, properties, applications (New York: M. Dekker, u. 1994) ning „Dispersions: characterization, testing, and measurement“ (New York: M. Dekker, u. 1999). Varem ta oli ka, koos Gale Cutleriga, kogumiku „Detergency : theory and technology“ toimetajaks (New York: M. Dekker, u. 1987). Vil! dr. Voldemar Toome (c. 1954/II, siirdunud USA-sse Saksamaa koondisest) valis rohkem biokeemilise suuna, tõustes F. Hoffmann-LaRoche Ltd.-i USA filiaali farmakoloogiliste uurimistööde üldjuhi positsioonile.
Ka idaranniku koondise finantssektoris kajastusid kodumaise Vironia traditsioonid. Eriti märgatav oli vil! Karl Pärl (c. 1931/II), kes olles rahuaastail olnud atašee, siis teine sekretär, Eesti Vabariigi välisministeeriumi teenistuses, asus 1952. a. jaanuaris New Yorgi Grace National Bank’i. Marine Midland Bank võttis Grace National’i üle 1965. a. Vil! Pärl jäi Marine Midland’i juurde kuni erruminekuni 1977. a. Tema alluvuses olid Marine Midland’i Lõuna-Ameerika, Kesk-Ameerika, Mehhiko, Kariibi piirkonna ja teatud ajal ka Hispaania ja Portugali operatsioonid. Samuti markantne oli vil! Ants Aro (c. 1947/II, astunud Vironiasse Rootsis), kes tõusis The Firestone Tire & Rubber Company (alates 1990. aastast Bridgestone/Firestone, Inc.) keskjuhatuses kõrgele positsioonile, olles varem olnud Firestone’i Euroopa filiaali abijuhataja ja Firestone’i Austraalia filiaaali juhatuse esimees ning asjaajaja-direktor. Pärast erruminekut esindas ta Saksamaa Kruppi (ThyssenKrupp AG) USA-s.
Nagu seletatud käesoleva juubelialbumi „B3a“ osas Londoni rubriigi all, oli Vironia, kaasa arvatud pärastine USA idaranniku koondise liige vil! dr. Leo Kuus, aktiivne Madriidis toimetatud eestikeelses lühilaineringhäälingus. (Vil! Kuuse pärastine töö, aastail 1961–80, USA väliskaubanduseministeeriumis, on ka omaette huvitav kajastus Vironia ennesõjaaegsest finantssektori suunitlusest.) Mõjuvam aga kui see Radio Nacional de España ettevõte oli Voice of America. Tänapäeval peab olema veel lai seltskond, eriti Eestis, kes mäletab väljendust „Siin Ameerika Hääl, Washington“, oma Yankee doodle went to town, A-riding on a pony orkestri saatemuusikaga. Sellele bravuursele algusele järgnes teateid muuseas eestlaste režiimivastasest tegevusest lääneriikides. Kava aitas eetrisse saata madala, sonoorse häälega diktor, USA idaranniku koondise liige vil! Endel Rennit (c. 1928/II).
MUUD MATERJALI SIIA: USA-lääne (NASA teadlane), Austraalia (Hiob)